Юрий Седых

Юрий Григориевич Седых (; , 1955 оны 6 сарын 11-нд төрсөн) нь Зөвлөлт-Украины хөнгөн атлетикч бөгөөд дүүгүүр шидэлтийн дэлхийн дээд амжилтын эзэн юм.

Седых 1967 оноос хөнгөн атлетикаар хичээллэж эхэлсэн бөгөөд түүний анхны багшийг Владимир Иванович Воловик гэдэг байв. Тэрээр Буревестник нийгэмлэгээс гараагаа эхэлж, хожим Киев дэх Зөвлөлтийн Зэвсэгт Хүчний спортын нийгэмлэгт харьяалагдах болсон (Седых Зөвлөлтийн Армийн хошууч цолтой). 1973 онд ЗХУ-ын өсвөрийн шигшээ багт багтжээ. Тэрээр Германы Штуттгарт хотноо зохиогдсон 1986 оны Европын АШТ-д 86.74 м шидэж, дэлхийн дээд амжилт тогтоосон нь өнөөг хүртэл эвдэгдээгүй байна. Тус спортын түүхэнд 86 метрийн босгыг давсан тамирчин түүнээс гадна хоёрхон байдаг нь- Иван Тихон (86.73 м, дэлхийн дээд амжилтаас 1 см орчим дутуу), Сергей Литвинов (86.04 м) нар юм.

Бусад дүүгүүр шидэгч тамирчид дороо дөрөв эргэж шиддэг бол Седых гурав эргээд л шидэлтээ гүйцэтгэдэг байв. Тэрээр бэлтгэл дээр гурав, дөрөв эргэлтийн алинаар ч ойролцоо амжилт үзүүлдэг байжээ. 1972 оноос түүнийг дасгалжуулах болсон Анатолий Бондарчук бол дэлхийн дүүгүүр шидэлтийн хамгийн шилдэг дасгалжуулагчдын нэг байлаа. Седых бэлтгэл дээрээ тэмцээнд хэрэглэгддэгээс хөнгөн, эсвэл хүнд жинтэй дүүгүүр шидэх явдал элбэг байсан гэдэг. Тэрээр 1976, 1980 оны зуны олимп, 1986 оны Сайн санааны тоглолт, 1991 оны дэлхийн АШТ-д тус тус түрүүлж байв.

Өдгөө Седых АНУ-д жил бүр дүүгүүр шидэлтийн зуны сургалт зохион байгуулдаг бөгөөд Францын дүүгүүр шидэгчдийг дасгалжуулж байна. Түүний шавь нараас Николья Фигье 80.88 метрийн амжилт үзүүлээд буй.

Хувийн амьдрал

Юрийгийн анхны эхнэр Людмила Кондратьева мөн 1980 оны олимпын 100 метрийн гүйлтийн аварга юм. Тэд 1980-аад оны дундуур гэрлэсэн ч хожим салжээ.http://www.sports-reference.com/olympics/athletes/se/yury-sedykh-1.html

Хоёр дахь буюу одоогийн эхнэр Наталья Лисовская нь бөөрөнцөг түлхэлтээр 1988 оны зуны олимпод аваргалсан, бөөрөнцөг түлхэлтийн дэлхийн дээд амжилтыг эзэмшдэг (22.63 м). Тэд 1992 онд төрсөн Алексиа хэмээх ганц охинтой бөгөөд 2010 онд Сингапурт зохиогдсон өсвөрийн зуны олимпоос дүүгүүр шидэлтийн төрөлд алтан медаль хүртсэн, тамирчин гэр бүл юм. Седыхын гэр бүл өдгөө Францын Парист амьдардаг бөгөөд охин нь Францын нэрийн өмнөөс тэмцээн уралдаанд оролцдог байна.

Ном зүй

Эшлэл

Ангилал:1976 оны зуны олимпод оролцогч
Ангилал:1980 оны зуны олимпод оролцогч
Ангилал:1988 оны зуны олимпод оролцогч
Ангилал:ЗХУ-ын дүүгүүр шидэгч
Ангилал:Украины дүүгүүр шидэгч
Ангилал:ЗХУ-ын олимпын аварга
Ангилал:ЗХУ-ын олимпын мөнгөн медальтан
Ангилал:Дүүгүүр шидэлтийн олимпын аварга
Ангилал:Дүүгүүр шидэлтийн дэлхийн аварга
Ангилал:Дүүгүүр шидэлтийн европын аварга
Ангилал:ЗХУ-ын олимпын оролцогч
Ангилал:Зөвлөлтийн иргэн
Ангилал:Украинчууд
Ангилал:1955 онд төрсөн